জিসান ভাবনায় পড়ে গেল। সাতদিন আগে তার বাবা মারা না গেলে সেতো বাবাকে দেখতো। নিশ্চয়ই বাবা তার জন্মের আগে মারা গেছে। জিসানের চোখ দুটো জলে ভরে উঠল। অরণ্য অংক পেরেছে- সবার মনে আনন্দ। কিন্তু ওরা যখন জিসানের দিকে তাকাল সবাই হকচকিয়ে উঠল। কি ব্যাপার জিসানের মন খারাপ কেন? ততক্ষণে জিসানের চোখ থেকে জল গড়িয়ে গালে নেমে এসেছে। এখন ওরা বুঝতে পারল আসলে এ  অংকটা জিসানের আর ওর বাবার। সে জন্যই জিসানের মন খারাপ হয়ে গেছে। জিসানের মন খারাপ দেখে বন্ধুদের সবার মনই বিষণ্ন হয়ে গেল। বেদনার্ত এক হূদয় নিয়ে অশ্রুভেজা চোখে বন্ধুরা দেখছে-বাবা হারা এক সন্তান জিসানকে।